Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Netanjahu keskusteli eilen ja tänään -
USA:n kansallisen turvallisuuden neuvonantajan John Boltonin kanssa -
mm. Iranin uhkasta Israelille, Lähi-idälle ja maailmalle.
Israelin arabi yritti puukottaa poliisia Temppelivuoren lähellä.
Hän pysähtyi luotiin. Poliisi pitää tapausta terrori-iskuna.
Venäjä auttanee YK:ta jatkamaan rauhanturvaoperaatiota Golanilla, -
jossa se valvoo Israelin-rajaa Syyrian armeijan rinnalla.
Raportit Hamas-islamistijärjestön ja Israelin mahdollisesta aselevosta -
eivät estäneet Gazan palestiinalaisten väkivaltaisia rajamellakoita.
Israelin puolustusministeri Lieberman -
helpotti Gazan rajoituksia viime keskiviikkona.
Rajalla puhkesi mellakoita viikon- loppuna. Mielenosoittajien kerrotaan -
heittäneen kiviä ja räjähteitä kohti rajaa valvovia israelilaissotilaita.
Useita palestiinalaisia rynnäköi turva-aidan yli Israeliin.
He kääntyivät sotilaiden käytettyä joukkojenhallintakeinoja -
ja avattua tulen voimankäyttösääntöjen mukaisesti.
Israelilaissotilaita ei tiettävästi loukkaantunut.
Kaksi mielenosoittajaa kuoli, kertoi palestiinalaisten terveysviranomainen.
Levottomuuksien vuoksi Israelin puolustusministeri Lieberman -
määräsi Erezin rajanylityspaikan suljettavaksi.
Sen läpi pääsee nyt ainoastaan humanitaarisista syistä.
Lieberman lausui gazalaisille taas: -
"Humanitaarista avustusta toimitetaan vain, jos tilanne pysyy rauhallisena."
Mellakat levisivät viikonlopun aikana Gazan ulkopuolelle.
Kafr Qaddumin kylässä Länsirannalla lähellä Nablusia -
oli väkivaltainen mielenosoitus.
Palestiinalaiset sanoivat vastusta- vansa Trumpin "vuosisadan diiliä", -
sillä se ei ota huomioon palestiinalaisten ahdinkoa.
Israelin arabi, joka poistui Temppelivuoren Majlis-portista, -
yritti puukottaa israelilaispoliisia tarkkailupisteessä.
Turvakameran kuvissa 30-vuotias hyökkääjä -
Umm al-Fahmin arabikaupungista Pohjois-Israelista -
vetää esiin esineen, ilmeisesti puukon, ja yrittää puukottaa poliisia.
Poliisit tiettävästi avasivat tulen lyhyen kamppailun jälkeen -
ja taltuttivat hyökkääjän. Poliiseja ei tiettävästi loukkaantunut.
Pääministeri Netanjahu keskusteli eilen ja tänään -
USA:n kansallisen turvallisuuden neuvonantajan John Boltonin kanssa -
mm. Iranin ydintavoittelun ja pahansuopien toimien uhasta -
Israelille, Lähi-idälle ja maailmalle.
Yhteisessä lehdistötilaisuudessa Netanjahu kiitti presidentti Trumpia -
käynnissä olevista toimista Israelin turvallisuuden varmistamiseksi.
Hän alleviivasi jälleen vuoden 2015 ydinsopimuksen vaaroja.
Netanjahun mukaan sopimus on kiihdyttänyt Iranin kavalia toimia.
Ydinsopimus ei tukkinut Iranin tietä pommiin.
Se raivasi Iranille tien kokonaiseen ydinarsenaaliin.
Pakotehelpotusten ansiosta Iranin kirstuun kilahti miljardeja dollareja, -
mikä kiihdytti Iranin sotakoneistoa Syyriassa, Libanonissa, -
Jemenissä ja muualla.
Trumpin päätös irtautua katastrofaalisesta Iran-sopimuksesta -
oli mielestäni historian käännekohta.
Israel kiittää Trumpin hallintoa, joka päättäväisesti määrää jälleen -
kovia pakotteita Iranille ja Iranin kanssa kauppaa käyville.
Tiedän, että kaikki arabinaapurimme, käytännössä jokainen Lähi-idässä, -
ovat asiasta samaa mieltä. Uskon, että kaikkien rauhaa ja vakautta -
Lähi-itään toivovien maiden tulisi USA:n tavoin lisätä paineita Iranille.
Neuvonantaja Bolton puolestaan korosti, että kahden maan kannat -
Iranin aiheuttamiin uhkiin ovat samansuuntaiset.
Analysoitte naulankantaan asioita, jotka ovat edessämme.
Maallemme on äärimmäisen tärkeää, ettei Iran saavuta ydinasevalmiutta.
Siksi presidentti Trump irrotti USA:n huonosta Iranin ydinsopimuksesta.
Siksi hän määrää taloudellisia pakotteita uudelleen.
Siksi yritimme patistaa eurooppalaisia ystäviämme -
vastustamaan voimakkaammin Iranin ydinase- ja ballistista ohjusohjelmaa.
Siksi kannamme huolta siitä, että Iran rahoittaa kansainvälistä terrorismia.
Siksi kannamme huolta Iranin sotatoimista Irakissa, Syyriassa, -
Hizbollahin kanssa Libanonissa sekä Jemenissä.
Kaikki nämä uhkat ovat myös globaaleja uhkia. Vaarana ovat -
kansainvälinen terrorismi ja joukko- tuhoaseiden päätyminen terroristeille.
Liittokansleri Merkel ja Venäjän presi- dentti Putinin keskustelivat Saksassa -
maiden suhteista sekä alueellisista ja kansainvälisistä turvallisuushaasteista.
Merkel korosti, että Saksa pitää kiinni yhteistoimintasopimuksesta -
eli Iranin ydinsopimuksesta mutta on pannut huolestuneena merkille -
Iranin pahansuovat toimet, joihin täytyy puuttua.
Saksa on sitoutunut yhteistoimintasopimukseen, -
mutta olemme panneet huolestuneena merkille Iranin muut toimet, -
olipa kyse Jemenistä, ballistisesta ohjelmasta tai Syyrian tilanteesta.
Jatkamme keskusteluja, joita kävimme ulkoministeri Lavrovin kanssa -
alkukesästä ja Sotšissa.
Merkel otti esiin myös Syyrian tilanteen.
Taistelut Idlibin maakunnassa koillisessa ovat kiihtyneet.
Merkel korosti, että pitää estää humanitaarinen katastrofi -
ja luoda Syyriaan uudistuksia poliittisella prosessilla.
Tärkeänä asialistalla tänään on Syyria. Tulee varmistaa, -
ettei Idlibissä ja sen ympäristössä synny humanitaarista katastrofia.
Näemme, että taistelut laantuvat monilla paikkakunnilla, -
mutta se ei tarkoita, että vielä vallitsisi rauha.
Siksi Saksa korostaa osana niin kutsuttua "pientä ryhmää" -
poliittisen prosessin käynnistämistä. Puhuimme siitä jo Sotšissa.
Se sisältäisi perustuslakiuudistuksen ja mahdolliset vaalit.
YK:n erityislähettiläs De Misturan työ saa meiltä täyden tukemme.
Uutinen Syyrian―Israelin rajalta: -
Venäjä auttanee YK:ta jatkamaan rauhanturvaoperaatiota Golanilla.
Syyrian hallinnon joukkojen otettua haltuunsa Israelin―rajat -
Venäjä vei joukkoja neljään asemaan demilitarisointivyöhykkeen itärajalla -
ja ilmoitti perustavansa neljä lisäasemaa.
Venäjä sanoi pyrkivänsä ylläpitämään vakautta maiden aselepolinjalla -
ja välittävänsä tunnusteluja Israelin ja Syyrian välillä.
Autamme YK:ta parhaamme mukaan, jotta YK:n liput voisivat taas liehua -
ja jotta YK-operaatioita voitaisiin jatkaa täysimääräisesti -
demilitarisoidulla vyöhykkeellä.
Kun YK kokee pärjäävänsä ilman meitä, vetäydymme välittömästi.
Venäjän ja Syyrian sotilaspoliisien nähtiin partioivan yhdessä -
syyrialaiskylissä lähellä demilitarisoitua vyöhykettä.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa. Huomiseen.
Suomennos: Marianne Tenetz